04/06/2019 | Administración LocalMunicipal
Arzúa
Aprobación definitiva de modificación da Ordenanza fiscal ICIO

ANUNCIO DE MODIFICACIÓN DA ORDENANZA FISCAL REGULADORA DO IMPOSTO SOBRE INSTALACIÓNS, CONSTRUCIÓNS E OBRAS O Concello Pleno, na sesión celebrada o día 03/04/2019, aprobou provisionalmente a modificación do artigo 7 da Ordenanza fiscal reguladora do Imposto sobre Instalacións, Construcións e Obras. Durante o período de exposición ao público non se formularon reclamacións, elevandose a definitivo o acordo de aprobación provisionial adoptado, en aplicación do artigo 17.3 do Real decreto lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais Coa finalidade de darlle cumprimento ao principio constitucional de publicidade das normas e consorte co disposto no artigo 17.4 do citado Real decreto lexislativo 2/2004, publícase agora o texto íntegro do artigo 7 da ordenanza modificado: ARTIGO 7.º.–EXENCÓNS, REDUCCIÓNS E DEMAIS BENEFICIOS LEGALMENTE APLICABLES I) Bonificacións: “1.–Establécese unha bonificación a prol das construcións, instalacións e obras que sexan declaradas de especial interese ou utilidade municipal, por concorrer circunstancias sociais, culturais, histórico-artísticas ou de fomento do emprego, que xustifiquen tal declaración; que se concreta nas seguintes porcentaxes: a) Do 50 por cento das cotas do imposto.–Cando se trate de construcións, instalacións ou obras promovidas por organismos oficiais. b) Do 50 por cento das cotas do imposto.–Cando se trate de construcións, instalacións ou obras promovidas por entidades que non persigan ánimo de lucro segundo os seus Estatutos. c) Do 50 por cento das cotas do imposto.–Cando se trate de construcións, instalacións ou obras promovidas por empresarios, que foran a emprazarse no Polígono Industrial de Arzúa. d) Do 50 por cento das cotas do imposto.–Cando se trate de construcións, instalacións ou obras promovidas por agricultores ou gandeiros para o desenvolvemento da súa actividade agrícola ou gandeira. e) Do 95 por cento das cotas do imposto.–Cando se trate de construcións, instalacións ou obras en inmobles de titularidade pública por concorrer circunstancias culturais (defensa do patrimonio cultural). Esta circunstancia acreditarse mediante informe dos servizos técnicos urbanísticos do Concello. Para gozar da bonificación a que se refire o apartado anterior, será necesario que se solicite polo suxeito pasivo a declaración de especial interese ou utilidade municipal, o que deberá facerse, antes do inicio das construcións, instalacións ou obras, mediante escrito separado. Esta solicitude presentarase ao tempo de presentar a comunicación previa ou a solicitude de licenza municipal que autorice a súa realización, ou en calquera momento anterior á concesión de licenza pola administración ou ao inicio das obras se éstas estiveran suxeitas ao réxime de comunicación previa. A solicitude efectuada fora dos prazos establecidos anteriormente non surtirá efectos. Unha vez informada a solicitude e a licenza municipal, ou efectuadas formularase proposta ao Pleno da Corporación aos efectos de determinar se concorren as circunstancias para a declaración de especial interese ou utilidade municipal, o cal decidirá por maioría simple. Outorgada se procede a declaración, notificarase ao suxeito pasivo ao mesmo tempo que se xira a correspondente liquidación provisional coa bonificación correspondente. Para gozar das bonificacións establecidas nas letras c) e d) deberá acreditarse xunto coa solicitude da bonificación, a circunstancia de atoparse ao corrente no pago do Imposto sobre Actividades Económicas. Acreditarase mediante o xustificante de pago do último recibo ou mediante unha declaración responsable de estar exento do pago do mesmo.2.–Establécese unha bonificación a prol das construcións, instalacións e obras nas que se incorporen sistemas para o aproveitamento térmico ou eléctrico de enerxía solar para autoconsumo. A aplicación desta bonificación estará condicionada a que as instalacións para producción de calor inclúan colectores que dispoñan da correspondente homologación da Administración competente. A bonificación establécese no 10 por cento dos gastos de execución material dos sistemas de aproveitamento térmico ou eléctrico da enerxía solar, a deducir da cota íntegra do imposto, sen que en ningún caso a deducción poida exceder da porcentaxe do 30 por cento da cota. O suxeito pasivo deberá aportar xunto coa solicitude da licenza, o proxecto técnico visado polo colexio oficial correspondente, acreditativo da incorporación á construción, instalación e obra de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a producción de calor.3.–Establécese unha bonificación do 50 por cento a prol das construcións, instalacións e obras referentes a vivendas de protección oficial. Para o goce desta, o suxeito pasivo deberá aportar, no momento previo á retirada da licenza, a cédula de cualificación provisional como VPO emitida polo Instituto Galego de Vivenda e Solo.4.–Establécese unha bonificación a prol das construcións, instalacións e obras que favorezan as condicións de acceso e habitabilidade dos discapacitados. A bonificación establécese no 10 por cento dos gastos de execución material das obras que favorezan as ditas condicións, a deducir da cota íntegra do imposto, sen que en ningún caso a deducción poida exceder da porcentaxe do 30 por cento da cota. Para a aplicación desta bonificación será necesario que os proxectos de obran contemplen explicitamente as medidas adicionais establecidas como obrigatorias e mínimas na normativa autonómica para tal efecto.” Arzúa, 29 de maio de 2019. O alcalde-presidente Asdo.: José Luis García López